1. ΝΟΜΟΘΕΤ. ΔΙΑΤΑΓΜΑ υπ΄αριθ.373 της 5/11 Δεκ.1969 (ΦΕΚ Α΄264) Περί οικονομικής ενισχύσεως, υπό του Ελληνικού Δημοσίου Βιομηχανιών παραγωγής πολεμικού υλικού Άρθρ.1.-1.Επιτρέπεται η υπό του Ελληνικού Δημοσίου οικονομική ενίσχυσις βιομηχανιών παραγωγής πολεμικού υλικού, υπό μορφήν επιδοτήσεως και υπό τας εξής προϋποθέσεις: α)Εφ΄όσον αι περί ων ανωτέρω βιομηχανίαι, ελλείψει επαρκούς απασχολήσεως, αδυνατούν να συνεχίσουν  την οικονομική λειτουργίαν, αυτών και β)Εφ΄όσον η διατήρησίς των εν λειτουργία ή εν καταστάσει πλήρους ετοιμότητος, κρίνεται ως αναγκαία δια την ενίσχυσιν της αμύνης της χώρας. 2.Περί της συνδρομής της εν των εδάφ. α΄της προηγουμένης παρ. 1 προϋποθέσεως ως και περί του ύψους της απαιτουμένης επιδοτήσεως, γνωμοδοτεί πενταμελής επιτροπή, συνιστωμένη εκάστοτε δι’ αποφάσεως των Υπουργών Συντονισμού και Οικονομικών και αποτελουμένη εξ ανωτάτων ή ανωτέρων υπαλλήλων, πολιτικών ή στρατιωτικών και ενός ορκωτού λογιστού. Περί της συνδρομής της, εν τω εδάφ. β΄της αυτής ως άνω παρ. 1, προϋποθέσεως γνωμοδοτεί το Αρχηγείον των Ενόπλων Δυνάμεων.  Άρθρ.2.-1.Ως οικονομική λειτουργία των εν άρθρ. 1 παρ. 1 επιχειρήσεων θεωρείται η λειτουργία δι ης καλύπτονται άπασαι αι τρέχουσαι δαπάναι αυτών, περιλαμβανομένων και των δαπανών προς κάλυψιν των τόκων, των δανειακών κεφαλαίων καθώς και των νομίμων αποσβέσεων του παγίου κεφαλαίου. 2.Περί της προβλεπομένης υπό της παρ. 1 του άρθρ. 1 του παρόντος Ν.Δ/τος επιδοτήσεως, καθώς και του ύψους αυτής, αποφασίζει το Συμβούλιον Οικονομικής Πολιτικής, το οποίον κρίνει επί τη βάσει των γνωμοδοτήσεων τόσον του Αρχηγείου των Ενόπλων Δυνάμεων όσον και της υπό της παρ. 2 του άρθρ. 1 προβλεπομένης πενταμελούς επιτροπής. 3.Αι αναγκαίαι πιστώσεις δια την χορήγησιν των εν άρθρ. 1 παρ. 1 επιδοτήσεων εγγράφονται εις τον Προϋπολογισμόν του Υπουργείου Εθνικής Αμύνης. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα  της Κυβερνήσεως. Αι  υφιστάμεναι, εν τούτοις, ανάγκαι οικονομικής λειτουργίας συνεκτιμώνται διά την εφαρμογήν των διατάξεων του άρθρ.1. 